mteb/NusaParagraphTopicClassification huggingface dataset:
Ri abad ke 15, Leonardo da Vinci na parek sekre desain gambarak komponen na parasut na. Mingka, desain gambarak ka anjo kulle ji anjari sekre rancangan antu tena lekba ni realisasikan lalang karya nyata. Desain akbantuk parasut segitiga. Silalang na lalang mi wattu a, desain na anjo ni kembangkanji bawang ammoterek ki mae ri Uskup Kroasia Faust Veranzio Homo volan. Rancangan Veranzio anne ni jelaskan secara rinci lalang sekre bok antu tentang mekanika gambar maesin siagang perlengkapan terjung payunga maraenga. Salah sekre na rancangan desain antu cukup unik ka antu mi, gambarak tau antu na pacinikkan sedang na lakukangi lumpak lumpak.
Pepese' tahu kalotoro' medan anne kanreang ku'kusu' nyamangi anjari kaddokang kanreang allo. Pepese' tahu kalotoro' medan anne nyamangi kasia'na siagang appare' nyamangi. Bahangna anne pepese' tahu kalotoro' medan anjo juku kalotoro, tahu, lombo' eja lompo, lombo' bulo lompo, tallo, santang, marica, golla, leko'salam, lasuna eja siagang kebo, siagang katumbara' kasara'. Makase're campuru' ngasengi bahan siagang ramppayya, pallui sanggenna tacampuru'. Makarua, dipassadiangi lekok untia, taroi leko salam lalangna rinjo, sinru'ki pepese'na ri lalangang ribungkusu'ki, nampa ribeso'ki rampi'rampi'na siagang lidi. Makatalllu, kukusu'ki ri lalang kukusungka le'bami ripabambang ruampulo lima manne' sangenna ti'no. Pepese' tahu kalotoro' medan anne nyamangi ripatala siagang karoppo siagang sambala'ka.
Perayaan Lakpasak Lompo akanberlangsung salama rua sanggengna tallung ngallo, temae ri barikbasak allo Lakpasak Lompo umat islam erok allaksanalan sambayang Paklapassang. Ri wattu appadang ummat islam saling mengucapkan selama lappasak siagang sitakgalak lima sipamopporang kasalahan niaka ri allaloa na assirakak assi-rannu-rannu. Tena na kanjo, ri ballak niak pole ni pasadia kanre-kanreang tanning siagang hadiah biasayya ni sareang mae ri anak-anak cakdi siagang bija-bija maraenganna biasa ni kana THR. 
Ummat islam ri allo paklakpassang massing si pamopporang, anne tradisi na biasa macam-macam tiap negara. Antu ri loea negara siagang popilasi Muslim paling lompo, allo paklappassang lompo anjari allo liburuk nasioal. Sikolah-sikolah siagang perkantoran ni sare liburuk jari allo paklappassang umat islam akkumpuluk siagang bija pammanakang na, sianak-sianakna, urang-rang na, siangang sampik-sampik ballakna.
Biasana siagang bijangku punna allo liburu’ kita ngaseng mange ri pantai siagang ngaseng. Tena ja na bella jarak na pantai battu ri balla ku sikamma se’re jam ji ri perjalanan. Ri erang mentong mi kanre-kanreang na ri kanre ri Pantai poe anjari tena ji ri pasulu’ doe ri ammali kanreang kulle ki hemat doe’. Anngerang tomma ki karpet ka erok ri mempoi ri pantai poe. Punna sampe maki ri pantai biasana jappa-jappa maki ri sekitara’ na pantai a, akkarena kassi nampa a’foto-foto maki ngaseng. Punna erokki akkarena Banana boat maki, ri putar-putara’ ki ri lautka ri erang siagang kappala. Nyamang mentongi punna lampa ki siagang bijang ta ngaseng kulle ki panjari kenang-kanangi.
Niak kanreang Konro Bakar annyamang battu ri Kota Mnagkasarak. Anjo tulang iga na tedong na ri rebus sanggeng na lu'mu daging na. Nampa kulle mi ri bakar anjo konro a, sareang mi bumbu kacang ri rateang na, punna anjari mi sanna nyamang na ri kanre. Ka anjo tena mi juja ri ko'ko daging na, lu'mu mi, kanre tommi siagang lombok tumisi. Ri jaming tau nganrea pasti na ngai anjo Konro Bakar ka. Biasa na Konro Bakar ka kulle tongi ri kanre siagang burasa' na kanre kebo. Na tambah assipa ri kanre. Jai balla kanre a'balu Konro bakar ri Mangkasara. Ri Jakarta poe niak todong ri daerah na Klepa Gading, Jakarta Utara.
Ia ngaseng taua le'baki ripare anggarruk nasaba' drama numeraka. Mingka napare' penotonton anggarru' berkali-kali ri drama filmka. Anne film numeraka jai tau angaiki nasaba' anjo penontonga sannangi le'bana annontong napare' anjari sukkuru'ki siagang keadaan narasakan anne. Annontong film numerka kullei nasareang jai matu-matu'na ri salewangang mentalna penontonga. Makase're annontong film numeraka kullei anjari taua kanyamangang siagang nahargai aga nia' napatangi. Punna annontong film siagang masalahna labbi lompoi rialami, penontonga kullei nipare' labbi asyukuru' siagang kehidupanga. Makarua, taua annontong film numera ri tanggana nahadapi sukka-sukkarakka, masalahna, siagang trauma, film numera kulle nasareang perspektif maraenga. Antekamma batena bangkit ri tappuru'ka kullei anjari inspirasi ri penontonga.
Jai tau karenai Yoga ka gampang ji ri gaukang ri balla. Kullei na tambah seimbang na kalea a'raga Yoga, ri gaukang ri balla kulle tonji. Kullei poe jai kasia'na ri kalea anjo kullei na pare' anjari sannang nyawa ya, na kurangi stress ta na depresia. Tena ji na susah gerakan na ri gaukang, gaukang mi gerakan gampang na na tena ji na taba ki. Kulle ji ri gaukang kale-kale ri balla na ri cini ki contohna ri hp ya ka jai ji video na ri youtube. Niak siapa gerakan gampang na ri gaukang anjo cat pose, cobra pose na child pose. Kulle ki accini ki gerakan na ri youtube nampa gaukang mi ri balla.
Masigi ri pare' ri taung 650-750 Masehi. Ri kota lassuku niak Masigi lompo ri kota laddu ku ri Kota Mangkasara beru ri bangung arenna Masigi 99 kubah. Anjari tampa’ beru khas na kota Mangkasara. Salah se're masigi lompo ri linoa anjo Masigi Biru na ri Istanbul, Turki. Anjo masigi Biru na sanna lompo na, kulle na tampung 200 ribu tau. Ri Indonesia niak tonji masigi Istiqlal. Niak ri Jakarta Pusat. Anne masigi lompo ri Asia Tenggara. Jai kulle na tampung tau ri anne masigi istiqlal ka. Nakke na bura'ne ku le'ba tomma antama ri anne masigi ka, MasyaAllah sanna baji' na isi lalang na. Lompo na mamo sanggeng na rate masigi Istiqlal ka.
Kinne sukkarakmi niguppa niak baine leklek bukkulengna, kebok ngasengmi taua nasabak loe mange ri klinik dottoroka assuntik vitamin C sollanna pila’ keboki. Kammanjo pi memang batena punna erokki kebok nampa teaki sallo attayang. Padahal sebenarna loeji buah-buahang kullea napanjari singarak bukkulengta. Salah sekrena iareka papaya. Buah papaya loe kandungang vitamin siagang mineralna, niakmi vitamin A, vitamin C, asam pantotenat, folat, magnesium siagang kalium. Papaya tania sembelitji kulle napakballei, mingka kulle tongi naparek gassing, tangkasak siagang tamba keboki bukkulengta, tantumi iyya tena poeng niak efek sampingna. Buah papaya niak todo’ kandungang enzim papain siagang chymopapain iareka kulle nabaliki jagai bukkulungta sollanna bercahaya tarrusuki.
Mingka manna loe kalakbiananna, nia tonja sekre sekre tau tena nangai appallua kanre ri magic com. Rupa rupa injo pappisakbina, kamma mi loe dudu na alle listrik. Inne listrikka assambeangi pepe battu ri kayua iareka LPG iyya. Loe injo tau nakungi punna nibandingkangi listrika na gaska, loe nipake listrik na sekde gas punna pallu tawwa kanre. Inne tambai pole punna nibambangi kanrea. Maka ruana, inne korong magic com nga ammakei teflon, jari haruski nipakarakai na tea takbikbiki injo paklapisi teflonna. Na inne teflonga nia kandungan kimiana injo bahaya untuk kesehata ri kalea. Iya mi injo, na nia todo nakungi akkulleki nataba garring lalang.
Kaniakkana balla ibadah tena na simata anjari sebagai tampak aktifitas keagamaan, mingka anjari pole sebagai tampa ampakasekre ummat. Sabak tujuan appakasekre anne mi, ballak ibadah parallu ni panjari sarana pakalele ilmu kabajikan siagang perdamaian, tania ilmu pakkodi-kodiang siagang perpecahan. Setenana niak rua fungsi pokok niaka lalang ri ballak ibadah lalang aktifitas keagamaan. Masigik misalna, nikana sebagai ballakna Allah tena na akkulle ni gunakan untuk kegiatan niaka bertentangan siagang tujuab mae ri ajaran Islam anjo sendiri.  Ri sisi maraenganna masigik niak pungsi sosial untuk ampakasekre umat sabak sebgai passiguppana tau lalang allaksanakan kegiatan keagamaan. Lalang penerapan pungsi sosial annemi, ballak ibadah anjari tampak tena na hanya anajri pelaksana ibadah mingka  sarana anjalin passianakkan, saling sibantu-bantu siagang pakokoh pakasekreang.
Jaimi platform digital napagampangi taua annontong film siagang serial andalanga. Ri rampi'na antu streaming filmka anne gampangi ammake hp, anjari tena parallu asungke laptopka. Onjong anne hp modernka jai rilengkapi layara' lompoa siagang ci'nongi kualitas gambara'na siagang ringangi limangna rigenggam. Anne hpna layara'na salapang pulo kacipa'kagna refresh rate salapang pulo heartz, lompona layara'na annang koma appa inch. Anne hp a nia'mi sertifikasi Netflix siagang Amazon Prime resoulsi tinggia anjari anne streaming konteng videoa anjari ci'nong siagang detail. HP a anne ringanna siratu' pitumpulo se're gram, kata'bala bodina pitu koma sagang tuju milimeter. Anne HP a nia' tongmi sertifikasina anjari amangi ri matayya punna annontong film sallo-sallo,
Sholat ri nomoro’ ruai ri rukun Islam. Se’re ya antu ri rukun islam anjo akkana rua kalimat syahadat. Ibadah sholat wajib na manusia ya ri jamai 5 kali allo bangngi. Antu sholat subuh, sholat dhuhur, sholat ashar, sholat magrib na sholat isya. Anjo sholat 5 kali ya ri kanai sholat Fardhu. Niak juga ri kana sholat sunnah, sikamma sholat dhuha, sholat tahajud, na jai poe lainna. Sholat kulle ri kana komunikasi nyawa naa manusia ya siagang Allah Ta’ala. Anjo sholat tena kulle ri sikammai siagang ibadah lainna, ka sholat ibadah utama na umat manusia ya ri linoa sanggeng na ri akhirat poe.
Ekstrakulikuler Basket poe tampa' ja erok a'pare prestasi non akademik, na kulle poe na panjari tinggi kalea na baji'ki poe psikis ka. Basket kulle tongi na jai'i karenanna basket ta na panjari salewangang kale ta. Basket poe anjari ekstrakulikuler terkenal ri sikola ya ka punna jago ki akkarena Basket jai tau ngai accini ki na kulle ki anjari tau terkenal ri sikolaya. Basket kulle anjari tampa' ri pasulu hoby a, minat na bakat siswayya. Utamana ri bidang a'raga limang. Tena ji na kulle ri pasulu hoby, minatna bakat siswayya ji, kulle poe anjari pa'binayyan prestasi ri bidang non akademik ri a'raga.
Indonesia iamiantu negara maritim tak bage-bage mae ri pulau-pulau, sipakrua wilayana iami antu perairang sannak luarakna. Luaraki potensina mae ri tamparangna Indonesia iami antu sumber daya alam sannak loena assingkamma niak loe rupa-rupanna jukuk kususna jukuk akullea na kanre taua. Kamma mi anjo sibajikna bagiang pakjukukang ammake peluang lompo untuk akkambang. 
Jukuk sumber katallassangta ammiliki kandungan gizi sanna bajikna assingkamma protein untuk allasak pertumbuhang, asam lemak, omega 3 siagang 6 matu matungna bajiki mae ri kesehatang ammak siagang otak anak. Jukuk anjari kanreang utamata angngandung proteing tinggi siagang asam amino essensial ni parallukang mae ri kalengta. Paling gakgana ka lammoroki ballingna siagang tena na susah ni gappa, pareknna pole akkulle ni pakrupa-rupa assingkamma eroki ni pallu, sanggarak iareka ni tunu.
Pakarena bulu tangkis ku ngai anjo arenna Liliana Natsir ato Butet ri kiokkangi. Puncak na bendera Eja kebo ammenteng ri Olimpiade Rio Brazil siagangi Tontowi Ahmad anggapai medali Bulaeng. Liliana Natsir na ngai dudui anjo Bulu tangkis ka battu na ji mempo ri sikola dasar na gabungi ri klub bulu tangkis Pisok Manado. Ia assikola ri SD Eben Heazer 2 Manado. Sanging lompo na erok anjari pakarena bulu tangkis, relai tena na lanju' anjo sikola na ke SMP na jenjang tinggia poe. Punna daeng na lanju' ji sikola na anjari dottoro kamma-kamma anne. Tapi sallo tommi pensiun Liliana Natsir anjari atlit pakarena bulu tangkis.
Anne mi anjo oleh oleh khas daerah ku nakke, areng na “Wingko” antu sekre janisik kanre jawa antu ni parek battu kaluku muda, tapung berasak ketan siagang golla. Anne kanre kanrea battu ri daerah Babat, lamongan (anjo mi na kulle ni arengi Wingko Babat) anne sannak jai tau ngissengi ri pantai utara pulau jawa siagang biasa ni balukkan ri stasiun kereta api, stasiu bus atoka toko toko pabaluk kanre jawa oleh oleh keluarga. Biasa na ri balukkan lalang bantuk bundar antu lompoa siagang kanre jawa caddi caddi ni bungkusuk kertasak. Silain na anjo niak todong batik Sendang Duwur atoka antu ni sabbu batik sendang, antu mi batik tulisik khas battu ri daerah Sendang Duwur, Paciran, Lamongan.
Apel iamiantu jenis buah-buahang. Buah apel biasa warnana eja bukkulenna punna tiknokmi. Mingka biasa pole bukkulenne warna ijo iareka didi. Bukkulenna sikdik lembek, assingna aneh buah apel terasa. Lalanganna nia sikuntung biji na. Salaing senyawa pektin, lalangna sekre buah apel ukkurang sibilangngang garang, ia pole angngandung loe zat gizi. Singkamma Kalori (limappulo sagangtuju kalori) Hidrat arang (sampulo ngappa koma salapang gram) lemak ( 0,4 gram), protein (0.3 gram) kalsium (6 mg), fosfor (10 mg), zat besi (0,3 mg), vitamin A (90 SI), Vitamin B1 (0,04 mg), vitamin C (5 mg) siagang Jeknek (84%).
Manuruk penelitiang tahu ahli, konten serabutna akulleki na bantu mengontrol pakgiokanna ususta, jari na panaungi risiko kankere, usus lompo. Serat  apel na kontrol tongi garring jantung, siagang na kontrol berat badan siagang tingka kolestrol.
Batari Hyang na bolikkan amanat amanat antu na poang ki pilajarang bajik na kahidupanga accarita malo jai hal pakarammula politik, sosial, ekonomi, siagang budi pekerti. Antu nikana Amanat anu ni warisikkan turung temurun mae ri ananak na, Batara Danghiyang Guru Darmawiyasa antu pimpingi lalanganna 5 taung. Nampa Darmawiyasa di sambei ri anak na antu areng na Darmakusumah. Iyaa na pimpingi Kerjaan Galuh, Galunggung, siagang Sunda na gappa areng Maharaja. Nampa ri akhere abad XII , Prabu Guru Darmasiksa na sembei bapakna, Darmakusumah, antu na wakkeleki tallu kerajaan lekba ka mo na kuasai. Prabu Guru Darmasiksa na lanjukangi tradisi kabuyutan Galunggung.
Ri taung 2017 lekbaki niak game viral iamintu Ludo. Anne ludo kulle nikarenai rua tau paking sikekdek, appa’ tau paling loe. Niak kamma markas appa’, eja, gau’ moncong bulo, siagang kunyi. Appa’ pionna, njari nai paling riolo antamak ngaseng pionna ri istanayya, artinya ia ammeta. Punna sirapiki surang agangta, parallui nisempa’ nampa punna nisempaki, musti moterek issedek ri ballakna nampa appakaramulai issedek. Bajiki punna assuluk ngasengi rolo appa’ pion nga teaki pa lalang tarrusuki ri ballakta, punna assuluk ngasengi appaka, kulleki ondangi pion maraenga nampa nisempaki sollanna kitte paking liba niak ri istanayya. Kamma anjo, paling bajik memang punna appaki akkarena daripada ruaji atau tallu. Punna appa’ iyya ommalek sisempak ngasengmi.
Ri setiap episode na , ADJ anne na tampilkangi appa bintang tamu. Setiap bintang tamu antu biasa na terdiri battu ri Pelawak, Bintang Sinetrong, atokah presenter , ni gappa sekre sketsa antu kulle na karenai. Anjo bintang tamua sumpaeng na karenai mi anjo sketsa yaa tena na make skenario. Arti na anjo bintang tamua ngaseng tena na issengi carita apa erok na karenai anjo wattua. Punna lekba miniak ri lalang na sketsa yaa, anjo bintang tamuaa todong harusuk ki tatta na ikuti aturan karena na. Misal na, iyaa tena na kulle na sangkal siagang ni larangi ak sare perintah. Selain na bintang tamu na, ADJ todong na libat kan iyaa ngaseng antu ni kana pemain ensemble. Kulle ADJ Indonesia niak 8 pemain ensemble.
Mappaccing anjo acara adat na tau Bugis Mangkasarak ka se're bangngi sebelum na akad bunting mungko na ri calong buntinga. Anjo Mappaccing ri gaukangi ri allo bangngi ri calon buntinga, nampa ri sareang mi paccing limang na ri ngaseng na keluarga lompo na. Anjo anjari sara' ki ri sareang restu erok a'bunting mungko bari'basa na. Biasa na ri gaukang tommi pengajiang riolo na tamma qu'ran siagang calon bunting na sebelum na ri paccingi. Nakke le'ba tomma Mappaccing wattuku erok bunting ri bangngi na tanggala 2 Agustus 2020. Ka mungko na tanggala 3 Agustus erok ma a'gaukang akad bunting ri balla ku.
Ri allo rabuna nakke siagang rua agangku punna ammotere assikola sallang kate lampa napekang ri tamparanga. Bel ammotere ri sikolayya arrungi katte langsung motere' ri balla'ka. Tena nasallo kate assambe baju siagang anggalle alat pancing mae ri tamparanga. Lampanga ri balla'ka mae ri tamparanga anjo ruampullo manni'. Le'bana sangge ri tamparang katte pasulu' pancing siagang kai'ki umpanga supaya ikanga kanrei. Tena na sallo anjo umpanga nia' kanrei tapi sessai dibeso'.  Nakke suroi agangku bantua beso'ki nampa nia agangku maraenga angalle jaring, le'bana ri beso' ternyata sandala ta'beso nappa katte makkala ngasengki. nampa katte a'mancing akhirna anggapai se're juku' manna mamo' ammatunga ri tamparang nasaba' anjo juku'na lompo dudui.
Tena ji na susah ri gaukang a'raga Yoga ya ri balla modala hp ji kulle maki cini ki gerakan na ri YouTube ka. Ri gaukang mi gerakan gampang na na tena ji na taba ki. Kulle ji ri gaukang kale-kale ri balla na ri cini ki contohna ri hp ya ka jai ji video na ri youtube. Niak siapa gerakan gampang na ri gaukang anjo cat pose, cobra pose na child pose. Kulle ki accini ki gerakan na ri youtube nampa gaukang mi ri balla. Yoga biasa na ri gaukangi ri rateanna matras tipisi' ka. Teai ji ka'bala ka matras na.
Sanging lompo na erok anjari pakarena bulu tangkis, Liliana Natsir ato ri kiok ki Butet, relai tena na lanju' anjo sikola na ke SMP na jenjang tinggia poe. Punna daeng na lanju' ji sikola na anjari dottoro kamma-kamma anne. Liliana Natsir ato Butet ri kiokkangi pakarena bulu tangkis ri Indonesia. Akkarenai ri partai campuran, jai mi juara na gappa, juara linoa poe tallu kali mi na gappa. Puncak na bendera Eja kebo ammenteng ri Olimpiade Rio Brazil siagangi Tontowi Ahmad anggapai medali Bulaeng. Anne baine lassu ri Manado, Sulawesi Utara, 9 September taung 1985 ana' rua na Beno Natsir na Olly Maramis alias Auw Jin Chen.
A'balu online gampangi ri gaukang punna barang na battu ri merek lainga. Tapi na punna erok a'balu merek ta kale-kale, Boyai mentongmi identitas baji' na produk ka sanggeng na ri isseng tau a. Punna a'balu-balu Produk ato jasa ri online anjo kulle ri balukang siagang apparek areng Produk ato Toko menarik ka ri internet. Punna le'ba mi ri tantukang areng produk ta ato areng toko na gampangmi paballi a na isseng anjo produk ta. Kulle tongi ri pilih tampa' jualan ta ri online ka yang cocok ka ri pasarkan anjo produk ka. Mulai mentongmi pilajari kabijakan na na sistem marketplace na tampa' jualan online ta. Sanggeng na kulle baji' balukang ta nampa kulle anjari lompo bisnis ka ri balukang online ta. Kulle ki anggappa untung jai punna rajin ki live ri tampa' balukang ta.
Ri ngaseng na daerah ri Indonesia niak masing-masing tarian tradisional na anjari ciri khas. Seni tari tradisional anjari kalumannyang na budaya na ri Indonesia. Anjomi poe Budaya na kulle na beso' pariwisata ri Indonesia. Ri Sulawesi Selatan niak salah se're tarian arenna Tari Paduppa. Tari Paduppa anjo salah se're tarian lokal na Bugis-Mangkasara. Tari paduppa anjo tarian seringi ri panjari tari punna ri sambu' ki tamua. Biasana ri arengi poe tarian selamat battu ri suku Bugis. Tari Paduppa ri erangi ri siagang pattari baine. Niak gerakanna mattabur berasa' makna na tanda ri hormati na tamua kulle poe tappaki anjari penolak bala ato gangguanna roh alusu' ka. Pattari na poe na erangngangi tamua bosara niak kanrejawa khas Bugis sikamma cucuru' bayao, barongko na jai lainna.
Laptop anjo komputer pribadi gampangi ri erang kamae-mae. Arenna laptop ka ri allei battu ri cara pake na anjo kana "Lap Top".  Laptop na manfaatkangi sumber daya na battu ri batre. Punna erok ri isi cas na Laptop na pake ki adaptop A/C. Laptop biasa na niak baterai na ri daya tahang na sanggeng na 1-6 jam ta'gantung ri siapa jam ri pake na siagang ukuran batre na spesifikasi Laptop na kale-kale. Natebook anjo komputer natebook istilah lainna battu ri Laptop. Laptop siagang komputer deskop ri umum na niak fungsi sama na. Ka komponen-komponen pa'pare na ri lalang na sikamma ji, beda na niak ri ukuran na ji.
Maka tallu, Desa Carangsari, Bali. Inne desayya tamaki limangpulo Anugera Desa Wisata Indonesia ri 2021. Na lalanna inne desayya, nia wisata budaya na alamna. Injo wisata budayana kammami: Monumen I Gusti Ngurah Rai, Tari Topeng Tugek, Puri Agung Carangsari. Wisata alamna: Taman Beji Samuan, Passapedang, Pappadakkang, na Lekaja Bali Swing. Nia tompa pole Wisata nipare, kamma Bali Elephant Camp, Rafting, na resort. Maka ampa, Desa Wae Rebo ri Nusa Tenggara Timur, kamma kammayya inne loe mi tungisseng inne desayya. Biasa tongi nisakbu desa rateanna awang. Inne desayya nia khasna, iami injo tujuh balla antanja kerucut nisakbu Mbaru Niang. Pemandangan ri inne desayya pole sanna alami injomi na sannu kacukna nicini.
Mie gacoan iamiantu sala sere kanre-kanreang parallu ini mangei punna maeki ri jogjakarta, antemae anjo menu andalanna iamiantu mie passe angkullea ini atoro ladanna erokki tena na passe sanggengna sannaka passe battu ri gitteji tau appesanga.
Mie gacoan inne kasiana assipaki nia jannana, loe tau ero antri assala akulle mamo anggappas si piring mkr gacoan, na sadiakang pole karoppo pangsit jari tamba assipaki ini kanre.
Areng-areng na pakai ri kanre-karenna bedai ri maraenganna assingkamma setang-setang, iamiantu singkamma mie setang, mie iblis, mie angel, es genderuwo, es pocong, es sundel bolong siagang es tuyul.
Punna hargana teamki mallakki ka harga na pasangan sesuaiji koccikangna antu tau parantaua siagang mahasiswayya.
Biasa ji antu. Kecuali pakean ta tattumpai cat nampa lekba mo takkala tak dakko. Ri anjo mesin cuciyaa niak mo tassadia bermacam macam mode ak sassak. Apa tujuan na anjo modea? Antu mi barak kulle na maksimal kan hasselek assassak ta. Punna katte assassak ki ngaseng pakeanga ammake mode singkamma ya, jelasak mi hasselek na tena na kulle maksimal, kulle jai inji kotoran na, nampa anjo ni salahkanga pasti mi mesin cuci na. Padahal antu na pakea ji tena na issengi apa apa fungsi na. Anne mi contoh na battu ri mesin cuci ku. Jai mode mode na ri mesin cuci ku siagang durasi na ni sassak beda bedai.
Ri antara 4 baine na kanakkukang suruga iamiantu Maryam binti Imran, ia lassu ri Nasirah, Nazareth Palestina battu ri kandungan ammak ni arengi Hannah binti Faqudha, Baine na Ali Imran bin Matsan. Sementara Hanna iamiantu andik battu ri baineng na Nabi Zakaria. Ri wattunna cakdi ni kana Maryam lekbaki ni asuh oleh Nabi Zakaria. Ri kalangan masarakat Bani Israil anjo ri wattua, bijang na Imran sannak ni pacciniki. Mingka sallona lekbami nikkah siagang Hannah binti Faqudha ia tena memang ni sarei seorang anak.
Ia pun sakbarak sambil appalak doang supaya ni sare dalle ammiliki keturunan yang soleh siagang saleha. Allah SWT na tarima doa baineng na Ali Imran, sayangna sebelum anak na lassuk Ali Imran ammoterang riolonganna. Tena ni damping ri buraknengna Hanna allassukang sekre anak baine kemudiang ni sre areng Maryam.
Forex antu salah sekre ji lalang barak kulle na ganda kan doek ka ri pasarak valas. Tantu na harusuk na punnai skill siagang pengalaman teknikal analisa siagang fundamental antu mumpu ni siagang njo jelasak na butukangi wattu ak taung taung barak kulle na pahami alur na market valas ka. Cara na antu mini praktek ki trading nga. Nahhh anjo anjari permasalahan antu mi mental na tau Indo anjo jai dudu erok na jai doek na tippa. Mingka tena na erok suluk tenaga siagang na luang kan wattu na barak kulle na pelajari anjo forex lekba ka mo jai gratis ni pacinikkang ri youtube atoka mae ri website.
Pantai akkarena tarletak ri jalan Tanjung Bunga, Tamalate, Makassar, Sulawesi Selatan. Tampak wisata anne tena na keindahan pantai na saja, mingka loe wahana na sadiakan siagang kanre-kanreang ri anne areana. Pantai Akkarena iami antu tampak wisata Mangkasarak, cocok ni mangei untuk allakbusuk masa liburan ta siagang bija. Rikammayya anne Pantai Akkarena anjari andalan mae ri masarakat, riolo anne pantai jari kawasan rantasak tena ni rawatki. Ri mulanna anne Pantai ni arengi Pantai Tanjung Bunga, ri tahun 1998 na allei PT. Gowa Mangkasarak Tourism Development (GMTD). Iami antu skere perusahaan swasta akgiok ri bidang pengembangan real estate siagang properti. Kamma mi anne pengelola beru, Pantai Tanjung Bunga ni sulap anjari destinasi wisata manarik untuk ni jappai siagang bija pammanakang.